Diari Oficial de la Generalitat Valenciana


Sumari del DOGV 6233, del 25-03-2010 (2010/3094)

RESOLUCIÓ d'11 de març de 2010, per la qual es modifica la Resolució de 24 de novembre de 2009, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text, per a l'alumnat que cursa Educació Secundària Obligatòria en centres finançats amb fons públics per al curs 2009-2010. Fase B.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6233

Data del DOGV
:   25-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3094


Data del document
:   11-03-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública
    * política educativa

RESOLUCIÓ d'11 de març de 2010, per la qual es modifica la Resolució de 24 de novembre de 2009, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text, per a l'alumnat que cursa Educació Secundària Obligatòria en centres finançats amb fons públics per al curs 2009-2010. Fase B. [2010/3094]  
Publicada la Resolució de 24 de novembre de 2009 (DOCV núm. 6158 de 3 de desembre), de la Direcció General d'Ordenació i Centres Docents, per la qual es resol la fase B prevista en l'Orde de 9 de desembre de 2008, de la Conselleria d'Educació (DOCV núm. 5915 de 9 de desembre), per la qual es convoquen ajudes per a l'adquisició de llibres de text per als alumnes que cursen Educació Secundària Obligatòria en centres finançats amb fons públics per al curs 2009-2010, de la documentació aportada pels centres docents, així com pels interessats, es desprén que hi ha hagut errors materials o de tramitació.  
Atés que l'article 105.2 de la Llei 30/1992, de 26 de novembre, indica que les administracions públiques podran rectificar en qualsevol moment els errors materials, de fet o aritmètics que hi haja en els seus actes, i que, segons preveu l'apartat desé (annex I) de l'Orde de 9 de desembre de 2008 de la Conselleria d'Educació abans citada, la Direcció General d'Ordenació i Centres Docents podrà modificar la resolució d'ajuda com a conseqüència de l'alteració de les condicions tingudes en compte per a la concessió de l'ajuda.   
Fent ús de les atribucions que m'atorga la disposició final primera de l'Orde de 9 de desembre de 2008, per a dictar les resolucions necessàries per al seu desenrotllament, per delegació del conseller d'Educació, resolc:  
Primer  
Incloure com a beneficiari de l'ajuda per a l'adquisició de llibres de text l'alumnat que figura en l'annex.  
Segon  
L'Orde de 26 de maig de 2009 (DOCV núm. 6029 de 5 de juny), de la Conselleria d'Educació, determina la quantia individual de les ajudes, que serà com a màxim de 125 euros, per a l'alumnat de primer a quart curs d'Educació Secundària Obligatòria.  
Tercer  
El nombre d'alumnat, de 1r a 4t d'Educació Secundària Obligatòria, beneficiari d'estes ajudes en esta modificació és de 3, per un import total de 375 euros, a càrrec de la línia de subvenció T0067000, denominada «Gratuïtat de llibres de text», prevista en la Llei 13/2009, de 29 de desembre, de Pressupostos de la Generalitat per a 2010.  
Quart  
Ordenar l'exposició de l'annex a què fa referència l'apartat primer i la publicació de la present resolució en el tauler d'anuncis dels centres docents, el dia 24 de març de 2010.  
Quint  
Esta resolució es publicarà en el Diari Oficial de la Comunitat Valenciana, i la resolució i l'annex, en les direccions territorials d'Educació de València, Alacant i Castelló, així com en la pàgina d'Internet http://www.edu.gva.se/ocd/areacd/val/abc/ajudesllibres.aspe.  
Sext  
Esta resolució produirà efectes a partir de l'endemà de la seua publicació en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la publicació en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el Diari Oficial de la Comunitat Valenciana o a partir de l'endemà del dia en què es notifique la resolució expressa del recurs de reposició o en què este haja d'entendre's presumptament desestimat.  
València, 11 de març de 2010.- El director general d'Ordenació i Centres Docents: Rafael Carbonell Peris.